สังคมข่าวหุ้น
ดัชนีหุ้นไทยปิดตลาด 1,808.89 จุด ลดลง 3.09 จุด มูลค่าซื้อขาย 69,970 ล้านบาท ด้วยแรงกดดันจากปัจจัยต่างประเทศ จากประเด็นสหรัฐฯส่งสัญญาณปรับขึ้นภาษีเหล็ก-อะลูมิเนียม ส่งผลให้ตลาดภูมิภาค-ดาวโจนส์ต่างปรับลงทั่วหน้า วันนี้ภาพรวมแกว่งไซด์เวย์ กรอบการเคลื่อนไหว 1,790-1,810 จุด...
6 มี.ค. 2561

เล็กเซียวหงส์
*…ดัชนีหุ้นไทยปิดตลาด 1,808.89 จุด ลดลง 3.09 จุด มูลค่าซื้อขาย 69,970 ล้านบาท ด้วยแรงกดดันจากปัจจัยต่างประเทศ จากประเด็นสหรัฐฯส่งสัญญาณปรับขึ้นภาษีเหล็ก-อะลูมิเนียม ส่งผลให้ตลาดภูมิภาค-ดาวโจนส์ต่างปรับลงทั่วหน้า วันนี้ภาพรวมแกว่งไซด์เวย์ กรอบการเคลื่อนไหว 1,790-1,810 จุด…
*…AMATA ดูเหมือนเริ่มย่อตัว หลังเล่นกับประเด็น EEC ไม่เลิก แน่นอนเป็นข่าวดีต่อหุ้นนิคมอุตสาหกรรมอย่างปฏิเสธไม่ได้ แต่ราคาหุ้นวิ่งรับเรื่องนี้มามากพอสมควร นั่นทำให้มีโอกาสกำไรน้อยลงหรือทำกำไรแคบมาก รอให้แรงขายเริ่มสะเด็ดน้ำค่อยเข้าลงทุนน่าจะเป็นทางออกที่ดีที่สุด…
*…PTTEP ชักเริ่มเห็นผลเรื่องการลงทุนต่างแดนมากขึ้น เมื่อกลุ่มผู้ร่วมทุนเจรจาซื้อขาย LNG ขอกู้ Project Finance หลังรัฐบาลโมซัมบิกอนุมัติแผนพัฒนาแหล่งสำรวจ จึงเห็นภาพผลตอบแทนชัดขึ้น แต่โครงการนี้อาจต้องใช้เวลาพอสมควรกว่าจะมีการซื้อขาย LNG และรับรู้รายได้ แต่อย่างน้อยทำให้เห็นว่าการลงทุนในต่างประเทศของ PTTEP เริ่มสัมฤทธิ์ผล หลังจากออยล์แซนด์ต้องหยุดชะงักไป…
*…JAS-W3 กลายเป็นปริศนาฟ้าแลบ..ให้ได้ขบคิดกันอีกแล้วว่า “บิ๊กล็อตปริศนา” จำนวน 200 ล้านหน่วย มูลค่า 700 ล้านบาท งานนี้ “ใครขาย..ใครซื้อ” แต่ถ้าเทียบเคียงบิ๊กล็อตก่อนหน้านี้ เป็นไปได้สูงว่า “พิชญ์” ขายบล.ไทยพาณิชย์ อีกหรือไม่..จากนั้นบล.ไทยพาณิชย์แปลงสิทธิ..ใช่หรือไม่…*…EGCO เริ่มหันสู่ธุรกิจ Non-Core มากและชัดเจนยิ่งขึ้น ไม่ว่าจะไปร่วมลงทุนธุรกิจรถไฟฟ้า ล่าสุดเตรียมสร้างมูลค่าเพิ่มให้กับที่ดิน 500 ไร่ ด้วยการลงทุนนิคมอุตสาหกรรม น่าจะเป็นโมเดลที่ถูกต้องแล้ว เพราะขืนพึ่งพิง “โรงไฟฟ้า” เพียงอย่างเดียว อัตราการเติบโตอาจเกิดภาวะตีบตันได้…
*…ACAP ประเดิมไตรมาส 1/2561 ได้สวย เมื่อล่าสุดลูกหนี้คือบริษัท กรีนทาวน์ เรียลเอสเตท จำกัด ได้ชำระหนี้ก้อนสุดท้าย 250 ล้านบาท เมื่อ 13 กุมภาพันธ์ 2561 ที่ผ่านมา นั่นทำให้งบไตรมาส 1/2561 กำไรเติบโตระเบิด แบบไม่ต้องเกรงใจใครเลยทีเดียว…
*…BANPU จับตาคำพิพากษาศาลฎีกา..วันนี้ (6 มี.ค.) มีความเป็นไปได้อยู่ 3 กรณี 1)ยืนตามศาลอุทธรณ์ หรือ BANPU ชนะ ราคาหุ้นจะตอบรับเชิงบวกระยะสั้นทันที 2)BANPU มีความผิดแต่ว่าไม่ต้องจ่ายมากถึง 31,000 ล้านบาท หุ้นอาจปรับลงแรงสั้นๆ 3) BANPU มีความผิดต้องจ่ายทั้งจำนวน 31,000 ล้านบาท หุ้น BANPU จะปรับลงแรงทันที และซึมยาว จนกว่าจะชัดเจนเรื่องการชำระเงินดังกล่าว…ขอย้ำ นี่คือสมมติฐานของ “เล็กเซียวหงส์” เท่านั้นนะครับ…
*…ปิดท้ายเตรียมพบกับข่าวหุ้นเจาะตลาด โฉมใหม่….!! ผ่านสถานีโทรทัศน์สปริงนิวส์ทีวีดิจิทัลช่อง 19 เวลา 9.30-10.30 น. จุใจกับเนื้อหาเข้มข้นขึ้น เวลามากขึ้น ดำเนินรายการโดยบูรพา สงวนวงศ์ และ สุภชัย ปกป้อง ส่วน “หุ้นดาวเด่น” จากวิษณุ โชลิตกุล ของแฟนยังอยู่เช่นเดิม..! และรับชมสดๆ www.facebook.com/ข่าวหุ้นธุรกิจ หรือ www.kaohoon.com และ FM 102 MHz ถึงเวลา 11.00 น…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.15 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น. แบบไลฟ์กันสดๆ ผ่านทาง www.facebook.com/ข่าวหุ้นธุรกิจ-Kaohoon หรือ www.kaohoon.com การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น…